section_heading: King Crimson (rano doba)
paragraph_text: Nakon raspada skupine Fripp je 1968. godine s bubnjarom Michaelom Gilesom napravio planove za formiranje sastava 'King Crimson', u kojem su još bili Greg Lake, Petre Sinfield i Ian McDonald. Njegov prvi album, In the Court of the Crimson King, objavljen je krajem 1969. godine i postigao je veliki uspjeh, a i danas je poznat kao jedan od najvažnijih utjecajnih albuma u povijesti progresivnog rocka. Zbog glazbenih razlika Gilesa i McDonalda, 'King Crimson' ubrzo se nakon objavljivanja albuma raspao, ali se ponovo formirao još nekoliko puta tijekom godina. U početku je Fripp želio raspustiti grupu, ali su ga Giles i McDonald nagovorili da ostane. Fripp je do danas ostao jedini nepromijenjeni član skupine. Kroz 'King Crimson' prošlo je mnogo postava dok nije prekinuo s radom prvi puta 1974. godine.